# Cuerpo escombro

Cuerpo escombro és una pel·lícula espanyola de comèdia de 2024, dirigida per Curro Velázquez, amb guió de Patricia Trueba i el mateix director. És protagonitzada per Dani Rovira, Cassandra Ciangherotti, Ernesto Sevilla, Omar Chaparro, María Hervás, El Langui, Antonio Resines, Marta Fernández Muro, Tito Valverde i Leo Harlem. Es va exhibir per primer cop al Festival Ibèric de Cinema l'11 de juliol de 2024, i després es va estrenar en cinemes el 9 d'agost de 2024, amb distribució de Buena Vista International España. S'ha subtitulat al català.

## Sinopsi

Davant els problemes per a trobar feina i embolicat pel seu germà Fermín (Ernesto Sevilla), en Javi (Dani Rovira) es fa passar per discapacitat per a aconseguir un lloc que necessita desesperadament. Però fingir paràlisi cerebral és més complicat del que sembla, sobretot quan s'enamora de la seva cap.

## Repartiment

* Dani Rovira com a Javi
* Cassandra Ciangherotti com a Bea
* Ernesto Sevilla com a Fermín
* Omar Chaparro com a Ricardo
* María Hervás com a Mari Carmen
* El Langui com a Paco
* Antonio Resines com a Agustín
* Marta Fernández Muro com a Marisa
* Tito Valverde com un metge
* Leo Harlem com un taxista

## Producció

La idea rere de Cuerpo escombro va néixer quan el director i guionista de la pel·lícula, Curro Velázquez, va sentir un veí de la seva comunitat negar-se a adaptar la seva piscina perquè un propietari amb discapacitat la pogués utilitzar, la qual cosa li va donar la idea de realitzar una pel·lícula de comèdia que pogués conscienciar sobre les dificultats a les quals s'enfronten les persones amb discapacitat. L'octubre de 2023, es va anunciar que la pel·lícula, la qual seria protagonitzada per Dani Rovira i produïda per Morena Films, estava buscant persones amb discapacitat a Bilbao per a actuar en la pel·lícula. A més de Rovira, també es va anunciar que Ernesto Sevilla, Cassandra Ciangherotti, El Langui i Omar Chaparro formarien part del repartiment. El rodatge de la pel·lícula va començar el febrer de 2024 a Bilbao, durant sis setmanes.
El pressupost total de Cuerpo escombro va ser de 4,2 milions d'euros, incloent-hi 1,2 milions procedents de les ajudes generals de l'ICAA.

## Estrena i màrqueting

El desembre de 2023, dos mesos abans de començar el rodatge de la pel·lícula, Buena Vista International España va programar l'estrena de Cuerpo escombro als cinemes d'Espanya per al 9 d'agost de 2024. El 6 de juny de 2024, Buena Vista va llançar el pòster i el tràiler final de la pel·lícula. L'11 de juliol de 2024, la pel·lícula es va exhibir per primer cop al Festival Ibèric de Cinema.

## Referències

* 1 2 Lorido, José Luis. «Preestreno de "Cuerpo Escombro" de Curro Velázquez en el 30º Festival Ibérico de Cine». COPE, 10-07-2024. [Consulta: 5 agost 2024].
* ↑ «Cuerpo escombro». Goita què fan, ara!. [Consulta: 16 desembre 2024].
* ↑ «Cuerpo escombro». FilmAffinity. [Consulta: 5 agost 2024].
* ↑ «'Cuerpo escombro', una comedia 'con buen fondo', de Dani Rovira y Ernesto Sevilla, para concienciar sobre la discapacidad». 20 Minutos, 11-03-2024. [Consulta: 5 agost 2024].
* ↑ ««Cuerpo Escombro» se rueda en Bilbao en 2024 y busca actores». Radio Popular, 25-10-2023. [Consulta: 5 agost 2024].
* ↑ Belategui, Oskar. «Dani Rovira busca actores con discapacidad para el rodaje de su nueva película en Bilbao». El Correo, 25-10-2023. [Consulta: 5 agost 2024].
* ↑ «Dani Rovira, Ernesto Sevilla y El Langui ruedan en Bilbao 'Cuerpo Escombro', una comedia de enredo». EITB, 20-02-2024. [Consulta: 5 agost 2024].
* ↑ «LA COMEDIA “CUERPO ESCOMBRO”, CON DANI ROVIRA Y ERNESTO SEVILLA, SE ESTRENARÁ EL 9 DE AGOSTO». El Blog de Cine Español, 03-12-2023. [Consulta: 5 agost 2024].
* ↑ «CUERPO ESCOMBRO - PÓSTER OFICIAL Y TRÁILER YA DISPONIBLES». The Walt Disney Company España, 06-06-2024. [Consulta: 5 agost 2024].